Diari Oficial de la Generalitat Valenciana


Sumari del DOGV 5696, del 05-02-2008 (2008/512)

Bases de la convocatòria del procés de selecció per a la provisió de dos places de tècnic d'administració general.
------------------------------------------------------------------------------------------------------------------

### Dades del document

Número de DOGV
:   5696

Data del DOGV
:   05-02-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/512


Data del document
:   19-12-2007

Organisme emissor
:   Ajuntament d'Albal

Tipus de document
:   Convocatòria

Descriptors 

:   * Albal
    * concurs administratiu
    * administració local
    * professió administrativa

Bases de la convocatòria del procés de selecció per a la provisió de dos places de tècnic d'administració general. [2008/512]  
Resolució d'Alcaldia núm. 2007/2225, de 19 de desembre de 2007, per la qual es convoca procés de selecció per a la provisió per funcionari de carrera de dos places de tècnic d'administració general, d'acord amb les següents bases  
Primera. Objecte de la convocatòria  
És objecte de la present convocatòria la provisió, per funcionari de carrera, de dos places de tècnic d'administració general, pertanyent a l'escala d'administració general, subescala: tècnica, denominació tècnic d'administració general, grup A, segons l'article 25 de la Llei 30/1984, de 2 d'agost, de Mesures de Reforma de la Funció Pública, inclosa en l'oferta d'ocupació pública d'este ajuntament corresponent a l'any 2007, aprovada per Acord de l'Ajuntament en Ple, de data 25 de gener de 2007, i publicada en el Boletín Oficial del Estado número 78, de data 31 de març de 2007.  
Segona. Normativa aplicable  
El procés selectiu s'ajustarà al que disposen les presents bases i a la següent normativa:  
- Llei 7/2007, de 12 d'abril, de l'Estatut Bàsic de l'Empleat Públic.  
- Llei 30/1984, de 2 d'agost, de Mesures per a la Reforma de la Funció Pública.  
- Llei 7/1985, de 2 d'abril, Reguladora de les Bases del Règim Local.  
- Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.  
- Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i la seua modificació aprovada per la Llei 8/1995, de 29 de desembre, de la Generalitat Valenciana.  
- Decret 33/1999, de 9 de març, del Consell de la Generalitat Valenciana, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.  
- Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris de l'administració local.  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General d'Estat.  
Tercera. Dels requisits dels aspirants  
Segons el que disposa l'article 12 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Funció Pública Valenciana, així com la Llei 17/1993, de 23 de desembre, sobre l'accés a determinats sectors de la funció pública dels nacionals, dels altres estats membres de la Unió Europea, per a ser admés a estes proves selectives, serà necessari:  
1. Nacionalitat: tindre la nacionalitat espanyola o la d'un de la resta d'estats membres de la Unió Europea o d'aquells estats a què els siga aplicable la lliure circulació de treballadors, en els termes que preveu la llei estatal que regula esta matèria.  
2. Edat: tindre complits 16 anys i no excedir, si és el cas, de l'edat màxima de jubilació forçosa.  
3. Titulació: estar en possessió del títol de doctorat, llicenciat, títol d'Enginyeria, d'Arquitectura o equivalent, o en condicions d'obtindre'l en la data en què acabe el termini de presentació d'instàncies. S'acreditarà per mitjà del títol expedit per l'autoritat acadèmica competent, que certificarà a més, sobre les equivalències. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.  
4. Compatibilitat funcional: posseir la capacitat física i psíquica necessària per a l'exercici de les funcions del lloc de treball oferit.  
5. Habilitació: no haver sigut separat, per mitjà d'expedient disciplinari, del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.  
Les condicions per a ser admesos a les proves, hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
Quarta. Presentació d'instàncies  
Els que desitgen participar en la present convocatòria hauran de sol·licitar-ho per mitjà d'instància que es dirigirà a la presidència de la corporació i que es presentarà en el Registre General durant el termini de 20 dies naturals, comptats a partir de l'endemà de la publicació de l'extracte de la present convocatòria en el Boletín Oficial del Estado. Les bases es publicaran, així mateix, en el Diari Oficial de la Comunitat Valenciana i en extracte en el Butlletí Oficial de la Província.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves selectives serà facilitat gratuïtament per l'ajuntament (oficina d'informació), o bé es podrà descarregar de la pàgina web municipal (http://www.Albal.es).  
La instància haurà d'anar acompanyada del justificant d'haver ingressat els drets d'examen, establits en 96,16 euros, havent d'adjuntar-se a la instància resguard acreditatiu del seu ingrés directe o per transferència en el compte 0030/3104/44/5616969481 obert a nom de l'Ajuntament d'Albal en el Banco Español de Crédito, fent constar en la transferència el concepte i nom de l'aspirant. Si el pagament es va efectuar per mitjà de gir postal o telegràfic es consignarà en la instància número de gir i s'adjuntarà justificant d'este.  
Junt amb la instància s'acreditaran documentalment per mitjà de còpia compulsada tots aquells mèrits que hagen de valorar-se en la fase de concurs.  
De conformitat amb el que preveu l'article 6 de l'ordenança reguladora de la taxa per la prestació de servicis administratius en processos de selecció de personal de l'Ajuntament d'Albal gaudiran d'exempció aquells subjectes passius que en el moment de presentar la sol·licitud es troben en situació de desocupació, havent de presentar, a fi d'acreditar fefaentment esta circumstància, certificat de l'Inem en què haurà de constar la situació de desocupat i no ser receptor de cap tipus de subsidi. El dit certificat haurà d'haver sigut expedit com a màxim un mes abans de la data de presentació de la instància per a concórrer a la convocatòria corresponent.  
Per a ser admesos i prendre part en les proves selectives a més de les seues circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
Segons l'article 26.3 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, serà procedent la devolució dels drets d'examen quan no es realitze el fet imposable per causes no imputables al subjecte passiu. En conseqüència, no serà procedent la devolució de la taxa ingressada en els supòsits d'exclusió definitiva de les proves per causes imputables a l'interessat, com poden ser l'incompliment dels requisits de la convocatòria o la no-presentació en termini de les instàncies i els documents.  
Cinquena. De l'admissió dels aspirants  
Finalitzat el termini d'admissió d'instàncies, per resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província, tauler d'edictes i pàgina web de l'Ajuntament, concedint-se un termini de 10 dies hàbils per a reclamacions. Les dites reclamacions, si n'hi ha, seran acceptades o rebutjades en la resolució per la qual s'aproven les llistes definitives, dictades, així mateix, per l'Alcaldia Presidència, i que es faran públiques així mateix en la forma indicada. La publicació de la dita resolució serà determinant dels terminis a l'efecte de possibles impugnacions o recursos.   
En el supòsit de no presentar-se cap reclamació, les llistes provisionals esdevindran automàticament definitives, fent-se constar en la resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit de produir-se'n, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos sinó, a més, que els seus noms consten en la d'admesos.  
Si en qualsevol moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, i s'indicaran les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
Sisena. Dels altres tràmits previs a la realització de les proves i del tribunal qualificador  
La composició de tribunal qualificador serà la següent:  
President: funcionari amb habilitació de caràcter nacional.  
Secretari: el de la corporació o funcionari al servici d'esta en qui delegue, amb veu i vot.  
Vocals:  
- Un representant de la Generalitat Valenciana, designat per l'òrgan competent de la corresponent conselleria.  
- Dos funcionaris de carrera d'esta o una altra corporació designats per l'Alcaldia.  
- Dos membres en representació dels funcionaris designats per la Junta de Personal.  
La designació dels membres del tribunal inclourà la dels respectius suplents, i es farà pública junt amb la llista provisional d'admesos i exclosos, en el Butlletí Oficial de la Província, al tauler d'edictes i en la pàgina web de l'Ajuntament.  
El tribunal podrà demanar els servicis dels assessors tècnics que considere oportuns per a analitzar qüestions concretes del procés selectiu. El tribunal podrà, així mateix, i en qualsevol moment, requerir als aspirants que acrediten la seua personalitat, i amb este fi hauran d'anar proveïts del document nacional d'identitat o un altre document acreditatiu.  
L'Ajuntament sol·licitarà dels òrgans corresponents la designació dels respectius representants, que haurà d'efectuar-se en el termini dels 20 dies següents a la recepció de la sol·licitud.  
La composició del tribunal serà tècnica i els vocals hauran de posseir un nivell de titulació o especialització iguals o superiors als exigits per a l'accés a les places convocades. Esta exigència de professionalització dels membres dels òrgans de selecció es configura com un mandat bàsic en la normativa vigent, per tant, si dins de l'esfera de l'administració pública convocant no es disposa de personal suficient que complisca este perfil, resultarà necessari acudir a la col·laboració o cooperació interadministrativa.  
Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'abstindran d'intervindre i notificaran esta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde en estes en tot el no previst en estes bases, i per a interpretar-les de manera adequada.  
En cada sessió del tribunal podran participar els membres titulars presents en el moment de la constitució i, si estan absents, els suplents, sense que puguen substituir-se entre si en la mateixa sessió.  
Si constituït el tribunal i iniciada la sessió, s'absenta el president, este designarà, d'entre els vocals concurrents, el que el substituirà durant la seua absència.  
A l'efecte del que disposa l'annex IV del Reial Decret 462/2002, de 24 de maig, el tribunal qualificador tindrà la categoria primera de les indicades en aquell respecte de les assistències dels seus membres.  
Al tribunal li correspon el desenvolupament i qualificació de les proves selectives i està vinculada la seua actuació a les presents bases; no podrà aprovar ni declarar que ha superat les proves selectives un nombre d'aspirants superior al de places convocades.  
Les decisions s'adoptaran per majoria dels vots.  
Setena. Del calendari de les proves i de l'orde d'actuació  
La data, hora i lloc del començament de les proves selectives s'anunciarà en el Butlletí Oficial de la Província de València, conjuntament amb la relació definitiva d'admesos i exclosos.  
Una vegada començades les proves selectives, no serà obligatòria la publicació dels successius anuncis i incidències en el Butlletí Oficial de la Província. Estos anuncis hauran de fer-se públics pel tribunal en el local on s'hagen realitzat les actuacions, al tauler d'edictes i en la pàgina web de l'Ajuntament.  
L'orde d'actuació dels aspirants en aquells exercicis que no puguen realitzar-se conjuntament serà l'alfabètic i començarà per l'aspirant el primer cognom del qual comence per la lletra U, de conformitat amb el que disposa la Resolució de 4 de maig de 2007 de la conselleria de Justícia, Interior i Administracions Públiques, per la qual es determina la lletra per a fixar l'orde d'intervenció dels aspirants a totes les proves selectives que se celebren durant l'any 2007, del conjunt de les administracions públiques valencianes, publicat en el Diari Oficial de la Comunitat Valenciana núm. 5511 de 14 de maig del mateix any.  
Els opositors seran convocats per a cada exercici en crida única, excepte cas de força major degudament justificat i apreciat lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
Huitena. Desenvolupament del procés selectiu  
A) Fase de concurs.  
La fase de concurs tindrà caràcter previ a la fase d'oposició.  
No tindrà el caràcter d'eliminatori i es valoraran exclusivament els mèrits al·legats i acreditats documentalment pels aspirants junt amb la instància d'acord amb el barem següent:  
1. Experiència professional.  
· Servicis prestats en qualsevol administració pública de caràcter territorial amb funcions semblants a les del lloc a exercir, sota les modalitats de funcionari interí o contracte laboral, per any complet o fracció igual o superior a sis mesos: 0,33 punts  
· Servicis prestats per compte d'un altre en el sector privat amb funcions semblants als de les places convocades, per any complet o fracció igual o superior a sis mesos: 0,15 punts   
· Exercici professional per compte propi, amb funcions semblants a les del lloc a exercir, com a col·legiat en exercici per any complet o fracció igual o superior a sis mesos: 0,15 punts   
No es computaran mai els servicis que s'hagen prestat simultàniament amb altres també al·legats. (Máxim total 5 punts)  
2. Coneixements de valencià. Seran avaluables els certificats expedits per la Junta Qualificadora de Coneixements de Valencià, segons el detall següent: oral (0,25); elemental (0,50); mitjà (0,75); superior (1).  
3. Formació personal. (Màxim total obtenible 4 punts.)  
Titulació i diplomes.  
Es valoraran sempre que no constituïsquen requisits per a l'accés a la plaça. No es valoraran els títols acadèmics o diplomes imprescindibles per a la consecució d'altres de nivell superior que s'al·leguen com a mèrit (màxim parcial 2 punts).  
Doctorat o màster oficial expedit per centre de caràcter universitari: 2 punts  
Llicenciatura: 1,5 punts  
Diplomat universitari o equivalent: 1 punt  
Batxiller superior o equivalent: 0,5 punts  
Cursos de formació i perfeccionament.  
Es tindran en compte exclusivament aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats o qualsevol altre curs homologat per l'IVAP, així com cursos impartits per la Generalitat Valenciana, organismes oficials, organitzacions sindicals dins de plans de formació contínua o cursos homologats per l'Ajuntament (màxim parcial 2 punts).  
La valoració s'efectuarà, segons la duració, d'acord amb l'escala següent:  
De 100 o més hores: 1 punt.  
De 75 o més hores: 0,75 punts.  
De 50 o més hores: 0,50 punts.  
De 25 a més hores: 0,25 punts.  
De 15 o més hores: 0,10 punts.  
Determinada la puntuació obtinguda per cada aspirant en la fase d'oposició, se sumarà a l'obtinguda en la fase de concurs, a l'efecte de determinar la puntuació definitiva.  
B) Fase d'oposició.  
Primer exercici: obligatori i eliminatori.  
Consistirà a desenvolupar per escrit, durant un període màxim de dos hores, un qüestionari de 100 preguntes tipus test, amb quatre respostes alternatives, de les quals només una serà la correcta, sobre la part general del programa annex a la convocatòria.   
La puntuació d'este exercici serà de 0 a 10 punts, i caldrà un mínim de 5 punts per a superar-lo.  
Segon exercici: obligatori i eliminatori.  
Consistirà en la superació d'un exercici o prova psicotècnica aptitudinal i de personalitat que permeta acreditar les necessàries condicions per a l'exercici del lloc de treball, i això en relació amb les funcions d'este.  
La qualificació d'este exercici serà d'apte o no apte.  
Tercer exercici: obligatori i eliminatori.  
Consistirà a desenvolupar per escrit dos temes, un de cada bloc, a triar d'entre quatre extrets a l'atzar pel tribunal, dos temes de cada bloc d'entre els compresos en la part especial. La duració màxima serà de tres hores.  
La puntuació d'este exercici serà de 0 a 10 punts, i caldrà un mínim de 5 punts per a superar-lo.  
Quart exercici: obligatori i eliminatori.  
Consistirà a desenvolupar per escrit dos supòsits pràctics, un de cada bloc, a triar d'entre quatre proposats pel tribunal, dos de cada bloc de la part especial.  
La puntuació serà de 0 a 10 punts, i caldrà un mínim de 5 punts per a superar l'exercici.  
Cinqué exercici: obligatori i no eliminatori.  
Consistirà en la traducció del castellà al valencià i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat Valenciana. La duració d'este exercici serà de 30 minuts.  
La puntuació d'este exercici serà de 0 a 4 punts.  
Novena. De la relació d'aprovats i del nomenament  
La relació d'aspirants que ha superat les proves es formarà amb els que han realitzat i superat tots els exercicis obligatoris, se sumaran les puntuacions obtingudes en tots els exercicis i s'afegirà a esta puntuació el total de punts obtinguts en la fase de concurs. La dita relació començarà amb l'aspirant que haja obtingut d'esta manera la puntuació més alta i finalitzarà quan el nombre d'inclosos en esta coincidisca amb el nombre de llocs convocats. Si el nombre d'aspirants relacionats d'esta manera fóra inferior al de places convocades, les no cobertes es declararan desertes. El tribunal no podrà declarar aprovats més aspirants que el total de places a cobrir en la convocatòria.  
El tribunal elevarà a l'Alcaldia proposta de nomenament com a funcionaris de carrera a favor dels aspirants aprovats.  
Es constituirà borsa de treball derivada del procés selectiu amb aquells aspirants que hagen aprovat algun exercici de la fase d'oposició, en l'ordre de prelació que els corresponga d'acord amb les puntuacions obtingudes i nombre més gran d'exercicis superats. Quan pertoque cobrir amb caràcter temporal un lloc de treball per personal pertanyent a la borsa de treball, se citarà a qui corresponga per torn per a acreditar la documentació requerida en el procés. Qui renuncie al lloc oferit serà exclòs de la borsa, excepte causa justificada. Es consideren causes justificades aquelles especificades en l'article 14 de l'Orde de 17 de gener de 2006, de la conselleria de Justícia, Interior i Administracions Públiques, sobre regulació de bosses d'ocupació temporal.  
Deu. De la presentació de documents  
Els aspirants proposats presentaran en el Departament de Personal dins del termini de 20 dies naturals, comptats a partir de la data de publicació de la llista d'aprovats, els documents acreditatius de les condicions de capacitat i requisits exigits en la convocatòria.  
Davant de la impossibilitat, degudament justificada, de presentar els documents expressats podrà acreditar-se que es reunixen les condicions i requisits ja demostrats per a obtindre el seu anterior nomenament.  
Els que tinguen la condició de funcionaris públics estaran exempts de justificar documentalment les condicions i requisits ja demostrats per a obtindre el seu anterior nomenament.  
Els que dins del termini indicat, i excepte casos de força major degudament acreditats, no presenten la seua documentació o no reunixen els requisits exigits no podran ser nomenats i quedaran anul·lades totes les seues actuacions. En este cas, la presidència de la corporació formularà proposta a favor de l'opositor que haja aprovat els exercicis de l'oposició i seguisca en l'ordre de millor puntuació.  
Onze. Del període de pràctica  
Presentada per l'aspirant la documentació assenyalada en la base anterior, l'Alcaldia nomenarà funcionari en pràctiques l'aspirant proposat, en el termini de 30 dies naturals, a comptar del següent al de la presentació de la documentació referida.  
El funcionari nomenat en pràctiques queda obligat a realitzar tres mesos de pràctiques durant els quals se l'avaluarà en relació amb el treball desenvolupat en el lloc de tècnic de l'administració general, i haurà de superar les pràctiques per a ser nomenat funcionari de carrera.  
Superat el període de pràctiques, l'aspirant proposat, prèvia formulació de jurament o promesa a què es referix l'article 32.c) de Text Refós de la Llei de Funció Pública Valenciana, serà nomenat funcionari de carrera i prendrà possessió del seu càrrec.  
Els aspirants que no superen el curs de formació perdran tots els drets al seu nomenament com a funcionaris de carrera.  
Dotze. De les incidències  
El tribunal està autoritzat per a resoldre els dubtes que es presenten i adoptar els acords necessaris per al bon orde del procés selectiu en tot el no previst en estes bases.  
Tretze. Dels recursos  
Contra les presents bases i la corresponent convocatòria, actes que esgoten la via administrativa, podrà optar-se per interposar un dels recursos següents:  
a) Amb caràcter potestatiu, recurs de reposició davant del mateix òrgan que el va dictar, i això en el termini d'un mes a comptar de l'endemà de la publicació en el diari de major difusió de l'anunci de l'extracte de les presents bases.  
Transcorregut un mes des de l'endemà de la interposició del recurs de reposició sense que este haja sigut resolt, podrà entendre's desestimat a fi de poder interposar el recurs contenciós administratiu, a elecció, davant dels jutjats del mateix orde de València, o davant del jutjat contenciós administratiu del seu propi domicili, en el termini de sis mesos des de la dita desestimació.  
b) Recurs contenciós administratiu, a elecció, davant dels jutjats del mateix orde de valència, o davant del jutjat contenciós administratiu del propi domicili del recurrent, dins del termini de dos mesos comptats des de l'endemà de la publicació en el diari de major difusió de l'anunci de l'extracte de les presents bases.  
Tot això sense perjudici que es puga exercitar qualsevol altre recurs o acció que es tinga per convenient en defensa dels respectius interessos.  
Part general (45 temes)  
Bloc primer. Dret polític, constitucional i comunitari (17 temes)  
Tema 1. La Constitució espanyola del 1978. Antecedents. Característiques, estructura i contingut general. Procediments de reforma. Els principis constitucionals: l'estat social i democràtic de dret. Els valors superiors en la Constitució espanyola.  
Tema 2. Els drets i deures fonamentals. La suspensió dels drets fonamentals. Garantia i tutela d'estos. La protecció jurisdiccional dels drets fonamentals de la persona. El recurs d'empara.  
Tema 3. Formes d'estat i formes de govern. La Corona en el sistema constitucional espanyol. Funcions i atribucions. La institució de la ratificació. El règim de successió.   
Tema 4. Les Corts Generals. Elecció, composició i atribucions. Regulació i funcionament de les cambres: els reglaments parlamentaris. El procediment d'elaboració de les lleis. Classes de lleis. La funció financera de les Corts.  
Tema 5. La funció de control de les Corts. Els instruments de control parlamentari. La responsabilitat política de govern. Moció de censura i qüestió de confiança. Òrgans de control dependents de les Corts Generals: el Defensor del Poble i el Tribunal de Comptes.  
Tema 6. El govern en el sistema constitucional espanyol. Integració i cessament. Funcions. L'estatut dels membres del govern. El president del govern. La Llei del Govern. Govern i administració. El Consell d'Estat. Relacions entre el govern i el poder legislatiu.  
Tema 7. Les formes d'organització territorial de l'estat. El cas espanyol; evolució i situació actual. Les comunitats autònomes, la seua organització política i administrativa. Estatuts d'autonomia: elaboració, significat, contingut i reforma. Sistema constitucional de distribució de competències entre l'estat i les comunitats autònomes. les relacions entre l'estat i les comunitats autònomes. El finançament de les comunitats autònomes   
Tema 8. La cooperació interterritorial en l'ordenament espanyol. Tècniques i fórmules organitzatives de cooperació interterritorial. Les conferències sectorials i els convenis de col·laboració.   
Tema 9. L'Estatut d'Autonomia de la Comunitat Valenciana. Característiques, estructura i contingut general. La Generalitat i la resta d'institucions valencianes. Competències autonòmiques. L'administració local valenciana. La reforma de l'Estatut.   
Tema 10. El poder judicial. Regulació constitucional de la justícia. La Llei Orgànica del Poder Judicial. La Llei de Demarcació i Planta Judicial. El Consell General del Poder Judicial: designació, organització i funcions. L'organització de l'administració de justícia a Espanya: ordres jurisdiccionals, classes d'òrgans jurisdiccionals i les seues funcions. El Ministeri Fiscal.  
Tema 11. El Tribunal Constitucional en la Constitució i en la seua llei orgànica. Composició, designació, organització i funcions. El sistema espanyol de control de constitucionalitat de les lleis. Altres funcions del Tribunal Constitucional.  
Tema 12. Principis constitucionals de l'administració pública espanyola. La personalitat jurídica de l'administració. La regulació de l'administració en la Llei de Règim Jurídic de les Administracions Públiques i del Procediment Administratiu Comú. Les relacions interadministratives i els seus principis. El control de l'administració.   
Tema 13. Ètica i administració. L'ètica del servici públic. Valors del servici públic i conflictes de valors. Els conflictes ètics: tractament internacional i en l'ordenament espanyol. Els codis de conducta. La gestió de l'ètica pública.  
Tema 14. El règim local: significat i evolució històrica. Situació actual. L'administració local en la Constitució. Entitats que la integren. El principi d'autonomia local: significat, contingut i límits. La Carta Europea de l'Autonomia Local. El marc competencial de les entitats locals. El finançament de les entitats locals.  
Tema 15. La Unió Europea: origen i evolució. Tractats originaris i modificatius. Principis i objectius. Les llibertats bàsiques. Institucions comunitàries, organització i competències. La Unió Econòmica i Monetària. El Comité de les Regions.  
Tema 16. El Consell d'Europa: institucions i organització. El Congrés de Poders Locals i Regionals d'Europa. La cooperació i l'associacionisme internacional de les entitats locals. La Carta Europea de l'Autonomia Local. Contingut. Posició i significació en l'ordenament jurídic espanyol.  
Tema 17. Dret comunitari: el dret primari o originari. El dret secundari o derivat. Reglaments. Directives. Decisions. Recomanacions i dictàmens. Les fonts no escrites del dret comunitari. El dret comunitari i el dret intern dels estats membres.   
Bloc segon. Administració i dret (28 temes)  
Tema 18. L'administració i el dret. Sotmetiment de l'administració a la llei i al dret. El règim administratiu i el sistema espanyol. L'ordenament juridicoadministratiu: normes que l'integren. El reglament: concepte i classes. La potestat reglamentària. Procediment d'elaboració. Límits. El control de la potestat reglamentària.   
Tema 19. La personalitat jurídica de l'administració pública. Capacitat i classes de les persones juridicopúbliques. La posició jurídica de l'administració pública Potestats administratives. Potestat discrecional i reglada. Els principis de l'organització administrativa: la competència i les seues tècniques de translació. La jerarquia, la coordinació i el control. El conflicte d'atribucions.  
Tema 20. L'administració general de l'estat. La Llei d'Organització i Funcionament de l'administració General de l'Estat i la seua normativa de desplegament. L'estructura departamental i els òrgans superiors. L'organització territorial de l'administració general de l'estat. Els delegats i subdelegats del govern.  
Tema 21. L'administració institucional. Els organismes públics. Organismes autònoms i entitats públiques empresarials. Les noves agències públiques estatals per a la gestió de servicis públics.  
Tema 22. La potestat d'organització de l'administració. Creació, modificació i supressió dels òrgans administratius. Classes d'òrgans. Especial referència a la regulació dels òrgans col·legiats.   
Tema 23. L'administrat: concepte i classes. La capacitat dels administrats i les seues causes modificatives. Les situacions jurídiques de l'administrat; drets subjectius i interessos legítims. Drets dels ciutadans davant de l'administració.   
Tema 24. L'acte administratiu. Concepte. Elements. Classes. Requisits: la motivació i forma. L'eficàcia dels actes administratius: el principi d'autotutela declarativa. Condicions. La notificació: contingut, termini i pràctica. La notificació defectuosa. La publicació. L'aprovació per una altra administració. La demora i retroactivitat de l'eficàcia.  
Tema 25. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la pròpia administració: supòsits. L'acció de nul·litat, procediment, límits. La declaració de lesivitat. La revocació d'actes. La rectificació d'errors materials o de fet.   
Tema 26. Disposicions generals sobre els procediments administratius i normes reguladores dels distints procediments. Tramitació ordinària i tramitació d'urgència. Fases del procediment administratiu i intervenció dels administrats.  
Tema 27. La iniciació del procediment: classes, esmena i millora de sol·licituds. Presentació de sol·licituds, escrits i comunicacions. Els registres administratius. Termes i terminis: còmput i ampliació. L'acumulació i els seus supòsits.  
Tema 28. Terminació del procediment. L'obligació de resoldre. Contingut de la resolució expressa: principis de congruència i de no-agreujament de la situació inicial. La terminació convencional. La falta de resolució expressa: el règim del silenci administratiu. El desistiment i la renúncia. La caducitat.  
Tema 29. La coacció administrativa: el principi d'autotutela executiva. L'execució forçosa dels actes administratius: els seus mitjans i principis d'utilització. La coacció administrativa directa. La via de fet.  
Tema 30. Recursos administratius: principis generals. Actes susceptibles de recurs administratiu. Regles generals de tramitació dels recursos administratius. Classes de recursos.   
Tema 31. Les reclamacions administratives prèvies a l'exercici d'accions civils i laborals. Procediments substitutius dels recursos administratius: conciliació, mediació i arbitratge.  
Tema 32. La jurisdicció contenciosa administrativa. Naturalesa, extensió i límits. Òrgans de la jurisdicció i les seues competències. Les parts: legitimació. L'objecte del recurs contenciós administratiu.  
Tema 33. La potestat sancionadora de l'administració: concepte i significat. Principis de l'exercici de la potestat sancionadora. El procediment sancionador i les seues garanties. Iniciació, instrucció i resolució de l'expedient sancionador.  
Tema 34. Règim jurídic dels contractes de les administracions públiques: administratius típics, especials i privats. Requisits dels contractes. L'administració contractant: ens inclosos i exclosos de l'àmbit de la Llei de Contractes; l'òrgan de contractació. El contractista: capacitat, solvència, prohibicions, classificació.   
Tema 35. La selecció del contractista, actuacions prèvies a la contractació. Procediments, formes i criteris d'adjudicació. Garanties. Perfeccionament i formalització del contracte. Execució i modificació dels contractes. Prerrogatives de l'administració. La revisió de preus. Extinció del contracte.   
Tema 36. Especialitats de les distintes classes de contractes administratius: contracte d'obres, de gestió de servicis públics i de subministraments. El contracte de concessió d'obra pública. Altres contractes administratius típics.  
Tema 37. L'expropiació forçosa. Concepte i justificació. Objecte, subjectes i causa. El procediment general i el procediment d'urgència. Garanties jurisdiccionals. La reversió i la retaxació d'expropiació. Tramitació d'urgència. L'expropiació per raó de l'ordenació territorial i urbanística.  
Tema 38. La responsabilitat patrimonial de l'administració pública: caràcters. Els pressupostos de la responsabilitat. Danys indemnitzables. L'acció i el procediment administratiu en matèria de responsabilitat. La responsabilitat de les autoritats i personal al servici de les administracions públiques.   
Tema 39. Les formes de l'acció administrativa. Activitat de policia: concepte, principis que informen de la limitació de llibertats i drets. Manifestacions. El foment i els seus mitjans. L'activitat subvencional de les administracions públiques. Procediments de concessió i gestió de les subvencions. Reintegrament de subvencions. Control financer. Infraccions i sancions administratives en matèria de subvencions.  
Tema 40. Les propietats públiques: concepte i tipologia. Regulació. La defensa del patrimoni. El domini públic, concepte, naturalesa i elements. Afectació i mutacions demanials. Règim jurídic del domini públic. Ús i utilització: reserva i concessió.  
Tema 41. El servici públic. Evolució del concepte. Servici públic i prestacions administratives. Els modes de gestió del servici públic. La gestió directa. El contracte de gestió del servici públic.   
Tema 42. Direcció de recursos humans. Desenvolupament estratègic de recursos humans en l'administració pública espanyola. Motivació i avaluació del rendiment. Els principis inspiradors del nou Estatut de l'Empleat Públic.  
Tema 43. Els empleats públics. Concepte i classes. La legislació bàsica en matèria de funció pública. Estructura de la funció pública espanyola. La relació funcionarial. Naixement i extinció. Contingut. Drets, deures i situacions administratives dels funcionaris públics. Sistemes de representació i participació en l'administració pública. Règim general disciplinari i d'incompatibilitats. Responsabilitat civil i penal dels servidors públics.  
Tema 44. La cultura administrativa. L'ètica pública. El codi de bon govern dels membres del govern i alts càrrecs de l'administració de l'estat i la translació dels seus principis a altres administracions públiques.  
Tema 45. Els processos de modernització de les administracions públiques. Les noves orientacions de la gestió pública: l'administració al servici del ciutadà. Administració electrònica. Cartes de servicis i altres instruments de millora de la qualitat en l'administració pública.   
Part especial (45 temes)  
Bloc primer. Administració local i urbanisme (25 temes)  
Tema 46. Les fonts del dret local. Regulació bàsica de l'estat i normativa de les comunitats autònomes en matèria de règim local. La incidència de la legislació sectorial sobre el règim local. La potestat reglamentària de les entitats locals: reglaments i ordenances. Procediment d'elaboració i aprovació. El reglament orgànic. Els bans.  
Tema 47. El sistema electoral local. Causes d'inelegibilitat i incompatibilitat. Elecció dels regidors i alcaldes. Elecció de diputats provincials i presidents de diputacions provincials. Elecció de consellers i presidents d'ajuntaments i consells insulars. La moció de censura en l'àmbit local. El recurs contenciós electoral.   
Tema 48. L'estatut dels membres electius de les corporacions locals: adquisició i pèrdua de la condició de membres de la corporació. Drets i deures. Pactes antitransfuguisme i recepció en la legislació electoral i de règim local. Els grups polítics.   
Tema 49. La província com a entitat local. Organització i competències. La cooperació municipal. Les relacions entre les comunitats autònomes i les diputacions provincials. Règims especials. Les illes: els consells i ajuntaments insulars.   
Tema 50. El municipi: concepte i elements. El terme municipal: el problema de la planta municipal. Alteracions de termes municipals. Legislació bàsica i legislació autonòmica. La població municipal. El padró d'habitants. L'estatut dels veïns. Drets dels estrangers.  
Tema 51. Altres entitats locals. Legislació bàsica i legislació autonòmica. Entitats locals d'àmbit inferior al municipi. Les comarques. Les mancomunitats de municipis. Les àrees metropolitanes.   
Tema 52. L'organització municipal. Òrgans necessaris: L'alcalde, tinents d'alcalde, el ple, i la junta de govern local. Òrgans complementaris: comissions informatives i altres òrgans. El consell obert.   
Tema 53. Règim de sessions i acords dels òrgans de govern local. Actes, certificacions, comunicacions, notificacions i publicació dels acords. El registre de documents. Singularitats del procediment administratiu en l'esfera local. Els recursos administratius i la revisió de les actes en via administrativa. Impugnació dels actes i acords locals i exercici d'accions.  
Tema 54. Governabilitat local i participació ciutadana. Recomanacions del Comité de Ministres del Consell d'Europa i reforma de la Llei de Bases del Règim Local. Principals novetats introduïdes en el nostre ordenament. La consulta popular. El concepte de governança i els seus principis bàsics.  
Tema 55. Els béns de les entitats locals. Regulació jurídica. Classes. Béns de domini públic. Béns patrimonials. Prerrogatives i potestats de les entitats locals en relació amb els seus béns. Els béns comunals. L'inventari.   
Tema 56. Les formes d'activitat de les entitats locals. L'activitat de foment en l'esfera local. Les subvencions locals. La intervenció administrativa local en l'activitat privada: llicències i autoritzacions administratives, classes. Especial referència a la llicència urbanística: actes subjectes, naturalesa i règim jurídic.   
Tema 57. Les polítiques públiques locals en l'Espanya democràtica. Les seues etapes: de la superació del dèficit d'equipaments a les polítiques de desenvolupament local. Caracterització, importància i instruments de les polítiques de desenvolupament local. Les competències municipals: sistema de determinació. Competències pròpies, compartides i delegades. Els servicis mínims.   
Tema 58. La iniciativa pública econòmica de les entitats locals i la reserva de servicis. El servici públic en l'esfera local. Els modes de gestió. Municipalització de servicis. Especial referència a la concessió de servicis i a l'empresa pública local. El consorci.   
Tema 59. El personal al servici de les entitats locals. Regulació jurídica. Classificació. Els funcionaris amb habilitació de caràcter nacional. Funcionaris propis de les corporacions locals. El personal laboral. El personal eventual. Sistemes de selecció del personal i provisió de llocs de treball. Instruments de planificació: plantilla orgànica, relació de llocs de treball i registres de personal.   
Tema 60. Evolució històrica de la legislació urbanística espanyola. La Llei del Sòl de 1956 i les seues reformes. El marc constitucional de l'urbanisme. La doctrina del Tribunal Constitucional. Competències de l'estat, de les comunitats autònomes i de les entitats locals. Els principis inspiradors de la Llei 8/2007 i les seues principals novetats.  
Tema 61. Ordenació del territori i urbanisme: problemes d'articulació. Els instruments d'ordenació territorial i la seua incidència urbanística. Principis generals de la legislació valenciana en matèria d'ordenació del territori i protecció del paisatge; sòl no urbanitzable i espais naturals protegits. La seua articulació amb la legislació pròpiament urbanística.  
Tema 62. La funció social de la propietat i l'estatut de la propietat del sòl: principis generals. Contingut del dret de propietat del sòl: facultats, deures i càrregues. Situacions bàsiques del sòl i el seu règim d'utilització. Les actuacions de transformació urbanística: concepte, classes i deures que impliquen.   
Tema 63. Classificació del sòl i règim urbanístic de les distintes classes de sòl. Regles de valoració del sòl i altres béns i drets a efectes urbanístics. Responsabilitat patrimonial de l'administració per raons urbanístiques.  
Tema 64. L'activitat de planejament i ordenació urbanística en la legislació valenciana. Instruments i determinacions d'ordenació estructural i detallada. Els plans urbanístics. Classes, funció i contingut dels distints plans. Municipis sense ordenació: projectes de delimitació del sòl urbà i normes d'aplicació directa  
Tema 65. Instruments de planejament supramunicipal en la normativa valenciana. El Pla General, promoció, tramitació i aprovació. El planejament de desenvolupament, la seua tramitació i aprovació. Publicació, vigència i executivitat dels plans. Efectes de l'aprovació. Iniciativa i col·laboració dels particulars. Publicitat. Modificació i revisió de plans.   
Tema 66. La formulació i aprovació de programes per al desenvolupament d'actuacions integrades en la legislació urbanística valenciana. Tramitació ordinària i simplificada. Les agrupacions d'interés urbanístic. Especialitats dels programes de gestió directa. Actuacions asistemàtiques. La cèdula d'urbanització. Els estàndards dotacionals en el planejament.  
Tema 67. Activitat urbanística en execució del planejament. Pressupostos de l'execució. La reparcel·lació i els seus principis reguladors. El principi d'equidistribució i les seues tècniques. Les quotes d'urbanització. El projecte d'urbanització. Els convenis urbanístics.  
Tema 68. El patrimoni municipal de sòl, concepte, integració, finalitat i destí. Règim jurídic i gestió del patrimoni municipal de sòl. Política d'habitatge i patrimoni municipal de sòl.  
Tema 69. Intervenció administrativa en l'edificació o ús del sòl. La llicència urbanística: actes subjectes, naturalesa i règim jurídic. Deures d'edificació i conservació i els seus límits. Les ordres d'execució. Règim de la declaració de ruïna. Protecció de la legalitat urbanística. Obres sense llicència o contràries a les seues condicions. Infraccions i sancions urbanístiques.  
Tema 70. L'avaluació de l'impacte de plans i programes en el medi ambient. Antecedents i directives comunitàries. La legislació espanyola en matèria d'avaluació ambiental. Els drets d'accés a la informació i participació del públic en presa de decisions en matèria de medi ambient. Especialitats de l'accés a justícia en esta matèria.   
Bloc segon. Hisendes locals (20 temes)  
Tema 71. Les hisendes locals a Espanya: principis constitucionals. El règim jurídic de les hisendes locals. Incidència estatal i autonòmica en l'autonomia financera local. La coordinació de les hisendes estatal, autonòmica i local.  
Tema 72. El pressupost general de les entitats locals: concepte i contingut. Especial referència a les bases d'execució del pressupost. L'elaboració i aprovació del pressupost general. La pròrroga pressupostària.  
Tema 73. L'estructura pressupostària. Els crèdits del pressupost de despeses: delimitació, situació i nivells de vinculació jurídica. Les modificacions de crèdit: classes, concepte, finançament i tramitació.  
Tema 74. L'execució del pressupost de despeses i d'ingressos: les seues fases. Els pagaments a justificar. Les bestretes de caixa fixa. Les despeses de caràcter plurianual. La tramitació anticipada de despeses.  
Tema 75. La liquidació del pressupost. Tramitació. Els romanents de crèdit. El resultat pressupostari: concepte, càlcul i ajustos. El romanent de tresoreria: concepte i càlcul. Anàlisi del romanent de tresoreria per a despeses amb finançament afectat i del romanent de tresoreria per a despeses generals.  
Tema 76. La tresoreria de les entitats locals. Règim jurídic. El principi d'unitat de caixa. Funcions de la tresoreria. Organització. Situació dels fons: la caixa i els comptes bancaris. La realització de pagaments: prelació, procediments i mitjans de pagament. L'estat de conciliació.  
Tema 77. La gestió tributària: delimitació i àmbit. El procediment de gestió tributària. La liquidació dels tributs. La declaració tributària. Els actes de liquidació: classes i règim jurídic. La consulta tributària. La prova en els procediments de gestió tributària. L'Agència Estatal d'Administració Tributària.  
Tema 78. Els tributs locals: principis. La potestat reglamentària de les entitats locals en matèria tributària: contingut de les ordenances fiscals, tramitació i règim d'impugnació dels actes d'imposició i ordenació de tributs. L'establiment de recursos no tributaris. Aplicació en l'àmbit tributari local de la Llei de Règim Fiscal de les Entitats sense Fins Lucratius i Mecenatge i de la Llei de Fundacions.  
Tema 79. La gestió, inspecció i recaptació dels recursos locals. La recaptació dels tributs. Òrgans de recaptació. El procediment de recaptació en període voluntari. El procediment de recaptació en via de constrenyiment: iniciació, títols per a l'execució i provisió de constrenyiment. Ajornament i fraccionament del pagament.  
Tema 80. Recursos contra els actes de les entitats locals sobre aplicació i efectivitat dels tributs locals. Revisió d'ofici: nul·litat, anul·labilitat, rectificació d'errors, devolució d'ingressos indeguts. Recursos administratius, especial referència al recurs de reposició. La gestió i recaptació de recursos per compte d'altres ens públics.  
Tema 81. Les infraccions tributàries: concepte i classes. Les sancions tributàries: classes i criteris de graduació. Procediment sancionador. Extinció de la responsabilitat per infraccions  
Tema 82. L'impost sobre béns immobles. Naturalesa. Fet imposable. Subjecte passiu. Exempcions i bonificacions. Base imposable. Base liquidable. Quota, meritació i període impositiu. Gestió cadastral. Gestió tributària. Inspecció cadastral.   
Tema 83. El Reial Decret Legislatiu 1/2004, de 5 de març, pel qual s'aprova el Text Refós de la Llei del Cadastre Immobiliari. Àmbit d'aplicació. Contingut. Competències. Concepte i classes de bé immoble. Béns immobles urbans i rústics. Béns immobles de característiques especials. Titulars cadastrals  
Tema 84. L'impost sobre activitats econòmiques. Naturalesa. Fet imposable. Subjecte passiu. Exempcions. Quota: les tarifes. Meritació i període impositiu. Gestió censal i gestió tributària. El recàrrec provincial. L'impost sobre construccions, instal·lacions i obres.  
Tema 85. L'impost sobre vehicles de tracció mecànica. L'impost sobre l'increment de valor dels terrenys de naturalesa urbana.  
Tema 86. Taxes i preus públics. Principals diferències. Les contribucions especials: bestreta i ajornament de quotes i col·laboració ciutadana. Les quotes urbanístiques.  
Tema 87. L'impost sobre el valor afegit. Naturalesa i àmbit d'aplicació. Fet imposable. Meritació. Exempcions. Subjectes passius i responsables: les seues obligacions. Base imposable. Tipus de gravamen. Deduccions i devolucions. Règims especials. Gestió de l'impost.  
Tema 88. L'impost sobre la renda de les persones físiques. Fet imposable. Exempcions. Subjectes passius. Base imposable. Deute tributari. Tributació de no residents. Gestió de l'impost. L'impost sobre el patrimoni de les persones físiques.  
Tema 89. L'impost de societats. Fet imposable. Subjectes passius i exempcions. Base imposable. Deute tributari. Tributació de no residents. Règims especials. Gestió de l'impost.  
Tema 90. L'impost sobre successions i donacions. Fet imposable i exempcions. Subjectes passius. Base imposable. Deute tributari. Gestió de l'impost. L'impost sobre transmissions patrimonials i actes jurídics documentats. Estructura. Àmbit d'aplicació. Exempcions. Gestió de l'impost. Fet imposable. Subjectes passius. Base imposable. Deute tributari.  
Cosa que es fa pública als efectes oportuns.  
Albal, 19 de desembre de 2007.- L'alcalde president: Ramón Marí Vila.